《寄许存仁存礼 其一》
元代·金涓

金华有客负材丰，搜抉神奇夺化工。爱酒何殊陶栗里，隐居真化陆龟蒙。

欲知晴日莺花处，尽入新诗品藻中。江汉夕烽然未息，莫将心事较穷通。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。